Likumprojekts

**Grozījumi Ieslodzījuma vietu pārvaldes likumā**

Izdarīt Ieslodzījuma vietu pārvaldes likumā (Latvijas Republikas Saeimas un Ministru Kabineta Ziņotājs, 2002, 23. nr.; 2003, 13. nr.; 2004, 24. nr.; 2006, 14. nr.; Latvijas Vēstnesis, 2014, 257. nr.; 2015, 118. nr.) šādus grozījumus:

1. Papildināt likumu ar 22.1 pantu šādā redakcijā:

"**22.1 pants. Amatpersonas tiesības un pienākumi administratīvā pārkāpuma pārtraukšanai**

(1) Amatpersona, pildot dienesta pienākumus, ir tiesīga pārtraukt administratīvo pārkāpumu un aizturēt personu, kura izdara vai par kuru pastāv aizdomas, ka tā izdarījusi administratīvo pārkāpumu, līdz brīdim, kamēr tiek noformēts ziņojums par administratīvo pārkāpumu.

(2) Amatpersona ir tiesīga izraidīt no ieslodzījuma vietas teritorijas personu, kura izdara administratīvo pārkāpumu vai par kuru pastāv aizdomas, ka tā izdarījusi administratīvo pārkāpumu.

(3) Amatpersona noformēto ziņojumu par administratīvo pārkāpumu kopā ar informāciju vai priekšmetiem, kas apliecina pārkāpumu, nosūta vai nodod kompetentajai iestādei administratīvā pārkāpuma procesa veikšanai un soda piemērošanai."

2.  23. panta pirmajā daļā:

izteikt ievaddaļu šādā redakcijā:

"(1) Amatpersonai, pildot dienesta pienākumus, ir tiesības lietot fizisku spēku, speciālos cīņas paņēmienus un speciālos līdzekļus, lai:";

papildināt daļu ar 7. punktu šādā redakcijā:

"7) pārtrauktu administratīvo pārkāpumu, aizturētu personu, kura izdara vai par kuru pastāv aizdomas, ka tā izdarījusi administratīvo pārkāpumu, līdz brīdim, kamēr tiek noformēts ziņojums par administratīvo pārkāpumu, un izraidītu personu, kura izdara vai par kuru pastāv aizdomas, ka tā izdarījusi administratīvo pārkāpumu, no ieslodzījuma vietas teritorijas."

3. Papildināt pārejas noteikumus ar 3. punktu šādā redakcijā:

"3. Šā likuma 22.1 pants un grozījumi 23. panta pirmajā daļā par ievaddaļas izteikšanu jaunā redakcijā un daļas papildināšanu ar 7. punktu stājas spēkā vienlaikus ar Administratīvās atbildības likumu."

Ministru prezidenta biedra,

tieslietu ministra vietā –

zemkopības ministrs

K. Gerhards